ที่ประชุมร่วมกันของรัฐสภา เตรียมพิจารณากฎหมายลูก 2 ฉบับวันนี้
การประชุมร่วมกันของรัฐสภา พิจารณาร่างพระราชบัญญัติประกอบรัฐธรรมนูญเกี่ยวกับการเลือกตั้ง ที่มี ส.ส.เข้าชื่อเสนอ ทั้งสิ้น 10 ฉบับ แบ่งเป็นร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส.จำนวน 4 ฉบับ เสนอโดย คณะรัฐมนตรี พรรคร่วมฝ่ายค้าน พรรคร่วมรัฐบาลและพรรคก้าวไกล และร่างพระชาบัญญัติประกอบรัฐธรรมนูญว่าด้วยพรรคการเมือง รวม 6 ฉบับ เสนอโดยคณะรัฐมนตรี พรรคร่วมฝ่ายค้าน พรรคประชาชาติ พรรคร่วมรัฐบาล พรรคก้าวไกลและพรรคพลังประชารัฐ โดยการประชุมดังกล่าวเป็นการพิจารณาวาระแรกขั้นรับหลักการ โดยกรอบเวลาการอภิปรายเบื้องต้นกำหนดไว้ระหว่างวันที่ 24-25 กุมภาพันธ์นี้ แบ่งเวลาอภิปรายทั้งฝ่ายรัฐบาล ฝ่ายค้านและวุฒิสภา ฝ่ายละ 6 ชั่วโมงขณะที่มาตรการป้องกันโควิด-19 เป็นไปอย่างเข้มงวด โดยผู้ที่เดินทางเข้ามาในรัฐสภาต้องปฎิบัติตามอย่างเคร่งครัด ซึ่งต้องลงทะเบียนคัดกรองโควิด สวมหน้ากากอนามัยตลอดเวลาและเว้นระยะห่าง รวมทั้งจัดบริการตรวจ ATK จนถึงเวลา 12.00 น.